Oluline info koroonaviiruse leviku vältimiseks

Kärdla muusikakool alustas kooliaastat tavapärase kontaktõppega. Distantsõppele (ka osalisele) ülemineku vajadus otsustakse lähtuvalt olukorrast. Tähtis on siiski silmas pidada mõningaid käitumispõhimõtteid seoses koroonaviiruse levikuga:

* Nii õpilased, õpetajad kui kooli muu personal peavad pöörama kõrgendatud tähelepanu oma tervisele. **Respiratoorsete haigustunnuste ilmnemisel (köha, palavik, kraapimistunne kurgus, üldine nõrkus- ja väsimustunne) on kõigil huvikooli tulek keelatud.**
* Kui õpilane haigestub huvikoolis viibides, tuleb pöörduda õpetaja poole, kes teavitab sellest kooli juhtkonda. Õpilase haigestumisest informeeritakse tema vanemaid.
* Haigestunu isoleeritakse teistest, talle antakse kirurgiline mask, kui tema terviseseisund silmnähtavalt halveneb võetakse koheselt ühendust häirekeskusega (112).
* Juhul, kui kinnitust on leidnud COVID-19 diagnoos, tuleb teavitada sellest ka huvikooli.
* Kui peres on keegi nakatunud või olnud lähikontaktis COVID-19 viiruse kandjaga, tuleb jääda 14 päevaks eneseisolatsiooni.
* Puhkusreisidelt tulnud lapsed või lapsed kelle vanemad on tulnud kõrge nakatumisprotsendiga riikidest peavad jääma samuti koju 14 päevaks.
* Kui õpilasel ei ole võimalik kontakttunnis osaleda, kuid üldine enesetunne võimaldab (on vaid köha, nohu, kerge kurguvalu vm) **tuleb osaleda distantsõppel ning teavitada sellest õpetajat hiljemalt tunnile eelneval päeval.**
* **Järgida tuleb head kätehügieeni** – pesta käsi hoolikalt seebiga ja vajadusel desinfitseerida.
* Käte desinfitseerimise võimalus on maja kõikide sissepääsude juures, klubiruumis ja ülemises garderoobis.
* Vähendada lähikontaktide hulka ja viibida ruumides hajutatult.
* Huvikoolis tuulutatakse klassiruume iga tunni järel.
* Vähemalt kord ööpäevas teostatakse pindade märgpuhastust ja üldkasutatavate pindade desinfitseerimist.

Kõik soovijad saavad enda telefoni alla laadida koroonaäpi “Hoia”, mis on üks täiendav tõhus vahend selleks, et võimalikke nakkuslikke kontakte vähendada ja viiruse levikut pidurdada. Äpp hoiatab inimest juhul, kui tema telefon on olnud hiljem COVID-19 positiivse proovi andnud inimesele tema nakkusohtlikul ajal lähemal kui 2 meetrit kauem kui 15 minutit. Täpsemat infot leiab veebilehelt [www.hoia.me](http://www.hoia.me)

Püsime terved!

Arvo Haasma

Direktor